Source: http://www.bihon.ro/bcm-u-pitesti-este-nasul-lui-csm-oradea/1015262
Timestamp: 2018-07-17 06:14:30+00:00

Document:
BCM U Pitesti este nasul lui CSM Oradea - BIHON
21. noiembrie 2011 10:25
Sasha Topcov a fost coşgeterul orădenilor, cu 21 de puncte înscrise
Baschetbaliştii de la CSM Oradea au pierdut meciul de acasă cu BCM U Piteşti.
CSM Oradea a făcut primul pas greşit pe teren propriu din actuala ediţie, fiind învinsă de BCM U Piteşti, o echipă care este o adevărată „piază rea” pentru noi, în meciurile de acasă. Piteştenii ne-au învins în urmă cu două sezoane , iar în campionatul trecut au jucat de asemenea bine la Oradea.
Partida de sâmbătă a început rău pentru gazde, care s-au văzut conduse încă din start, scoruri 0-6, 4-14, 14-20 după primul sfert. Sfertul secund a aparţinut tot oaspeţilor, care şi-au mărit avantajul, scor la pauză 38-47. CSM Oradea a avut un sfert trei de excepţie, reuşind să recupereze handicapul şi să treacă la conducere. Reuşitele spectaculoase ale lui Topcov, Pesic şi Navickas au descumpănit echipa oaspete, iar orădenii conduceau cu 66-59 înaintea ultimului sfert. Din păcate, piteştenii revin la conducerea ostilităţilor în sfertul patru, impulsionaţi de jocul foarte bun al lui Velickovic şi Kinlock. Ultimele două minute au fost dramatice. BCM U Piteşti se află în avantaj, scor 78-80, iar orădenii nu mai reuşesc să înscrie, ratând trei faze de atac. Arbitrii au avut şi ei un rol decisiv în stabilirea rezultatului final, nesancţionând cel puţin două faulturi asupra lui Maric la ultimele atacuri orădene. De altfel, în sfertul patru au existat şapte decizii consecutive împotriva orădenilor, fapt destul de rar întâlnit la un meci de baschet. Rezultatul final, 78-81, consemnează al treilea eşec al gazdelor în actualul sezon. JB – G.N.
CSM Oradea – BCM U Piteşti 78-81 (14-20, 24-27, 28-12, 12-22)
CSM Oradea: Maric 11 (1×3), Lázár 11, Paşca 4, Topcov 21, Pesic 14 (2), Lupusavei, Markovic 2, Navickas 15 (2). Nu au jucat Pascu, Hora, Ştefan şi Laviniu. Antrenor: Cristian Achim
BCM U Piteşti: Stefanovic 6 (1), Neguţ, Vujacic 12 (1), Isleam 5, Velickovic 24 (4), Popa Calotă 10, Hallet 6 (2), Kinlock 18. Nu au jucat A. Ziguli, Chirof, Păun, Alexiu. Antrenor: Tudor Costescu
Arbitri: Marius Udrică – Ciprian Stoica, Bogdan Podar. Comisar FRB: Viorel Constantinescu

References: CSM 
 CSM 

CSM 
 CSM 

CSM 

CSM